
A Nemzeti Összetartozás Hídjának hosszútávú mozgásvizsgálata

A hagyományos geodéziai módszerek mellett egyre nagyobb szerep jut a GNSS-rendszeren alapuló technológiáknak. Az árak csökkenésével és a megbízhatóság növekedésével elérhetővé vált ezen forradalmi megoldás használata a szerkezetek deformációvizsgálatára. A GNSS technológia lehet kiegészítője a hagyományos technológiákkal történő mozgásvizsgálatoknak, de bizonyos esetekben akár önálló rendszerként is használható szerkezetek monitorozására.
Munkám során elvégeztem a sátoraljaújhelyi Nemzeti Összetartozás Hídjának mozgásvizsgálatát, ahol kitértem a hőmérsékletváltozás okozta deformációk kimutatására, valamint a gerjesztett hídszerkezet sajátfrekvenciáinak meghatározására. Továbbá kísérletet tettem a hídmozgás és időjárásviszonyok közötti összefüggése felderítésére.
 
 
 



